काटे हुए कनेक्शनों को पुन: जोड़ा तो दर्ज होगी एफआईआर
कोटपूतली| िरिकवरीको लेकर बिजली महकमा इन दिनों सक्रिय है। रोजाना बकाया को लेकर कनेक्शन काटने का सिलसिला जारी है लेकिन अनेक जगह काटे गए कनेक्शनों को पुन: जोड़कर बिजली उपभोग की शिकायत मिलने पर बिजली निगम ने अपना प्लान बदला है। इसके लिए रात्रिकालीन डयूटी में भी इंजीनियरों को लगाया गया है जो प्रतिदिन काटे गए कनेक्शनों की चैकिंग कर अपनी रिपोर्ट उच्चाधिकारियों को देंगे। दूसरी और शुक्रवार को बिजली इंजीनियरों ने एक दर्जन गांवों का दौरा कर करीब 40 कनेक्शन काटे। इन उपभोक्ताओं पर निगम के लंबे समय से 29 लाख बकाया चल रहे थे। मौके पर 13 उपभोक्ताओं ने बकाया के 9 लाख रुपए भी जमा कराए। बिजली निगम के एईएन जेपी बैरवा ने बताया कि कांसली, फतेहपुरा, कीरतपुरा, पनियाला, चोटिया, मलपुरा, मोरदा कोटपूतली शहर में बकाया को लेकर 40 कनेक्शन काटे गए है। टीम में जेईएन संदीप सिहाग, सुंदरलाल यादव मोहनलाल शर्मा शामिल थे।
hin_Deva hin_Deva